ב. לכבוד מורי ורבי חכם ונבון מהנעלבים ואינם עולבים. עושה צדקה ומשפט כמוהה"ר  ישראל קוניאן  זצ"ל



	
	ב. לכבוד מורי ורבי חכם ונבון מהנעלבים ואינם עולבים. עושה צדקה ומשפט כמוהה"ר ישראל קוניאן זצ"ל
	








יִשְׂרָאֵל, יָשָׁר עִם אֵל גַּם עִם גֶּבֶר,

הוֹרֵיתָנִי בַתֹּם. עוֹד רַךְ וָנַעַר,

הַדֶּרֶךְ הַטּוֹבְה; הֶחְכַּמְתָּ בַּעַר,

הִמְטַרְתָּ מַן שָׁמַיִם לִבְנֵי עֵבֶר.





בִּימֵי חָרְפֶּךָ, הָהּ! רַדְתָּ לַקֶּבֶר;

הִרְדִּיפוּךָ זֵדִים כִּזְאֵבֵי יַעַר;

הֵשַׁבְתָּ מֵעָוֹן רַבִּים בַּשַּׁעַר

עַד עֵת אֶל שֹׁכֵן עַד פָּרַשְׂתָּ אֵבֶר.





יוֹם יוֹם, וּבְקָהָל רַב, צֶדֶק בִּשַׂרְתָּ:

אַתָּה מַשְׂכִּיל אֶל דַּל, מָעוֹז עִירֶךָ,

עָנָו וּטְהָר־לֵבָב וּשְׁפַל הַמֵּצַח.





צִלֶּךָ מֵעָלַי, אוֹי! סָר… נִגְזַרְתָּ;

אַךְ אָמְנָה כִּלְבָבִי שִׁמְךָ, זִכְרֶךָ,

יִשְׂרָאֵל קוֹנִיאָן, יִחְיוּ לָנֶצַח.









את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/36948